CELEX: 32010D0149
Language: sk
Date: 2010-03-09 00:00:00
Title: 2010/149/: Rozhodnutie Komisie z  9. marca 2010 , ktorým sa členským štátom umožňuje predĺžiť dočasné povolenia udelené na nové účinné látky flonikamid, tiosíran strieborný a tembotrion [oznámené pod číslom K(2010) 1255] (Text s významom pre EHP)

10.3.2010   
            
            
               SK
            
            
               Úradný vestník Európskej únie
            
            
               L 60/24
            
         ROZHODNUTIE KOMISIE
   z 9. marca 2010,
   ktorým sa členským štátom umožňuje predĺžiť dočasné povolenia udelené na nové účinné látky flonikamid, tiosíran strieborný a tembotrion
   [oznámené pod číslom K(2010) 1255]
   (Text s významom pre EHP)
   (2010/149/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 1 štvrtý pododsek,
   keďže:
   
               (1)
            
            
               V súlade s článkom 6 ods. 2 smernice 91/414/EHS bola Francúzsku v decembri 2003 doručená žiadosť od spoločnosti ISK Biosciences Europe S.A. o zaradenie účinnej látky flonikamid do prílohy I k smernici 91/414/EHS. V rozhodnutí Komisie 2004/686/ES (2) sa potvrdilo, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (2)
            
            
               V súlade s článkom 6 ods. 2 smernice 91/414/EHS bola Holandsku v januári 2003 doručená žiadosť od spoločnosti Enhold B.V. o zaradenie účinnej látky tiosíran strieborný do prílohy I k smernici 91/414/EHS. V rozhodnutí Komisie 2003/850/ES (3) sa potvrdilo, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (3)
            
            
               V súlade s článkom 6 ods. 2 smernice 91/414/EHS bola Rakúsku v novembri 2005 doručená žiadosť od spoločnosti Bayer CropScience AG o zaradenie účinnej látky tembotrion do prílohy I k smernici 91/414/EHS. V rozhodnutí Komisie 2006/586/ES (4) sa potvrdilo, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (4)
            
            
               Potvrdenie úplnosti dokumentácií bolo potrebné, aby bolo možné pristúpiť k ich podrobnému preskúmaniu a aby v súvislosti s prípravkami na ochranu rastlín obsahujúcimi príslušné účinné látky mohli členské štáty pri splnení podmienok stanovených v článku 8 ods. 1 smernice 91/414/EHS, a najmä podmienky týkajúcej sa vykonania podrobného posúdenia účinných látok a prípravkov na ochranu rastlín vzhľadom na požiadavky stanovené v uvedenej smernici, udeliť dočasné povolenia na obdobie najviac troch rokov.
            
         
               (5)
            
            
               Účinky týchto účinných látok na zdravie ľudí a na životné prostredie sa posúdili v súlade s ustanoveniami článku 6 ods. 2 a 4 smernice 91/414/EHS na spôsoby použitia, ktoré navrhli žiadatelia. Spravodajské členské štáty predložili Komisii príslušné návrhy hodnotiacich správ 3. júna 2005 (flonikamid), 9. novembra 2005 (tiosíran strieborný) a 2. februára 2007 (tembotrion).
            
         
               (6)
            
            
               Po predložení návrhov hodnotiacich správ spravodajskými členskými štátmi Komisia uznala za potrebné požiadať žiadateľov o ďalšie informácie a spravodajské členské štáty o preskúmanie týchto informácií a predloženie ich posúdenia. Preskúmavanie dokumentácie preto stále prebieha a hodnotenie nebude možné ukončiť v časovom rámci stanovenom v smernici 91/414/EHS, vykladanom v spojení s rozhodnutím Komisie 2008/353/ES (5) (flonikamid) a s rozhodnutím Komisie 2008/56/ES (6) (tiosíran strieborný).
            
         
               (7)
            
            
               Keďže hodnotením sa doteraz nezistili žiadne dôvody na bezprostredné znepokojenie, v súlade s ustanoveniami článku 8 smernice 91/414/EHS by sa členským štátom malo umožniť predĺženie dočasných povolení udelených na prípravky na ochranu rastlín obsahujúce príslušné účinné látky o 24 mesiacov s cieľom umožniť pokračovanie preskúmavania dokumentácií. Ukončenie hodnotenia a rozhodovacieho procesu v súvislosti s rozhodnutím o možnom zaradení účinných látok flonikamid, tiosíran strieborný a tembotrion do prílohy I sa predpokladá v období 24 mesiacov.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Členské štáty môžu predĺžiť dočasné povolenia udelené na prípravky na ochranu rastlín obsahujúce flonikamid, tiosíran strieborný a tembotrion na obdobie končiace sa najneskôr 31. mája 2012.
   Článok 2
   Platnosť tohto rozhodnutia uplynie 31. mája 2012.
   Článok 3
   Toto rozhodnutie je určené členským štátom.
   
      V Bruseli 9. marca 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 313, 12.10.2004, s. 21.
   
      (3)  Ú. v. EÚ L 322, 9.12.2003, s. 28.
   
      (4)  Ú. v. EÚ L 236, 31.8.2006, s. 31.
   
      (5)  Ú. v. EÚ L 117, 1.5.2008, s. 45.
   
      (6)  Ú. v. EÚ L 14, 17.1.2008, s. 26.